จากเส้น พระราม 3 เลี้ยวเข้า ถนนเจริญราษฎร์ ชิดซ้ายเข้าซอยประดู่ ตรงเข้ามาเจอสามแยกเลี้ยวขวาเข้าถนนแฉล้มนิมิตร
ตรงเข้ามาเรื่อยๆ ช่วงหัวโค้ง ก่อนถึงหมู่บ้านกลางกรุง(ฝั่งขวา) ร้านจะอยู่ฝั่งซ้ายคะ จะเจอร้านก่อนถึงร้านล้างรถ ร้านติดกันเลย หาที่จอดข้างถนน แถวๆร้านได้เลยค่ะ

ป้าตุ๊ เปิดขายตั้งแต่ประมาณ 5โมงกว่า6โมง ไปจนถึงเที่ยงคืนตี1 และจะหยุดทุกวันจันทร์ค่ะ (โทรไปสอบถามก่อนก็ดีค่ะ) เป็นร้านข้างทาง วางโต๊ะกันตรงริมฟุตบาธนั่นแล ชิวมากๆ บ้านๆแต่แซ่บอย่าบอกใคร

เมนูที่ห้ามพลาดคือคอหมูย่าง เอาหมักมานุ่มและรสชาติดี ออกหวานนิดๆ น้ำจิ้มมะขามที่ให้มาก็เข้ากันดีมากๆ แต่สามารถรีเควสน้ำจิ้มแจ่วได้ ถ้าชอบรสเค็ม ทานคู่กับผักกาดราดน้ำจิ้มมะขามนิดๆ โอย ฟินสุดๆ!!อย่างกับทานหมูย่างเกาหลีแบบไทยสไตล์ >> โดยปกติแทบจะสั่งกันตามจำนวนหัวเลยทีเดียว เพราะอร่อยมาก ทานเพลินสุดๆ ยิ่งจานที่2-3จะอร่อยกว่าเดิม ไม่รู้ทำไม55

และเนื่องจากทานร้านนี้บ่อยมากกก เลยมีแมนูพิเศษคือ แกงอ่อมใส่มะละกอค่ะ เค้าจะเอามะละกอไปต้มด้วย พอมันสุกก็จะออกใสๆ  และน้ำซุปเค้าจะผสมเลือดหมู (คล้ายๆน้ำซุปน้ำตกหมู) แต่ไม่ได้ใส่ปลาร้านะคะ เด็ดใบผักชีลาวลงไปนิดหน่อยอร่อยมาก แต่ถ้าคนไม่ชอบกลิ่นก็อาจจะไม่ชอบเลย แต่น้ำซุปเค้ากลมกล่อมดีนะคะ ซดเพลินเลย

นอกจากนี้ยังมี ยำปูม้า น้ำยำออกหวานเปรี้ยวเผ็ดจัดจ้าน ดูดปูเพลิน (ถ้าไม่ทานเผ็ด อย่าลืมเขียนว่าเใส่พริกกี่เม็ด ผ็ดน้อยหรือไม่ใส่พริกนะคะ เพราะพริกร้านนี้เค้าตำเอง ถั่วลิสงเค้าก็คั่วเอง) แต่ช่วงนี้เค้าไม่มีปู เสียใจ T^T ยังไงก็ลองถามเค้าดูได้ตอนที่ไปทานนะคะ

นอกจากนี้ยังมี ตับหวาน น้ำตกหมู ส้มตำไข่เค็ม ส้มตำปูปลาร้า ส้มตำหอยดอง ตำแตง แหนมหมูย่าง ปลาเผา ไก่ย่าง

พวกเนื้อก็มีนะคะ เนื้อย่าง ผ้าขี้ริ้ว แต่พอดีเราไม่ทาน เลยไม่รู้จะแนะนำเมนูไหนดีคะ

สำหรับเรา >> คอหมูย่างนี่ยังไม่เจอเจ้าอื่นอร่อยเท่าเจ้านี้จริงๆนะ^^